Ego Odo, Burgundie dux, tam futuris quam presentibus notum fieri volumus, quod Guillelmus, viarius Eduensis, et Pelerinus, frater ejus, in presentia nostra constituti, quoddam jus quod se dicebant habere in terra domine Aremburgis et domine Bardol, sita in territorio Auziaci et Antulliaci, capitulo sancti Nazarii Eduensis in perpetuum quitaverunt, promittentes quod fratres suos Symonem et Bertrannum idipsum pariter quitare facient et laudare, terramque ipsam ad rationis et equitatis modum Eduensi capitulo tenentur garantire. Ad extirpandum igitur in posterum totius litis et calumpnie scrupulum, ex assensu memorati capituli et predictorum fratrum, presentem cartulam in testimonium sigillo nostro fecimus roborari. Actum anno gratie Mº CCº undecimo.